PRITARTA PATVIRTINTA

Klaipėdos rajono savivaldybės Klaipėdos rajono savivaldybės

Priekulės PSPC stebėtojų tarybos Priekulės PSPC vyriausiosios gydytojos

2017 m. liepos 31 d. Laimos Simenienės

Posėdžio protokolas Nr. 2 2017 m. liepos 31 d. įsakymu Nr. 07-B

**KLAIPĖDOS RAJONO SAVIVALDYBĖS PRIEKULĖS PIRMINĖS SVEIKATOS PRIEŽIŪROS CENTRO DARBUOTOJŲ DARBO UŽMOKESČIO NUSTATYMO TVARKOS APRAŠAS**

**I. BENDROSIOS NUOSTATOS**

1. Klaipėdos rajono savivaldybės Priekulės pirminės sveikatos priežiūros centro (toliau – Įstaigos) darbuotojų darbo užmokesčio tvarkos aprašas (toliau – Aprašas) nustato Įstaigos darbuotojų (išskyrus Įstaigos vadovo) darbo užmokesčio sandarą, jo nustatymo principus ir apskaičiavimo tvarką, nustato priedų, priemokų ir piniginių išmokų mokėjimą. Aprašą Įstaigos vadovas teikia Įstaigos Stebėtojų tarybai pritarimui.

2. Darbuotojo darbo užmokestis priklauso nuo darbuotojo dirbto laiko, darbo kiekio ir sudėtingumo, atitinkamos profesijos ar kvalifikacijos, darbuotojo išsilavinimo, darbo stažo, darbuotojo indėlio į Įstaigai keliamų užduočių vykdymą, konkrečios profesijos aktualumo įstaigai ir jos paklausos šalies darbo rinkoje, Įstaigos veiklos finansinių rezultatų.

3. Darbuotojo individualų darbo užmokesčio dydį nustato Įstaigos vadovas, vadovaudamasis šiuo Aprašu, atsižvelgdamas į Įstaigos veiklos finansinį rezultatą, neviršydamas Įstaigos savininko nustatyto darbo užmokesčio fondo normatyvo, Lietuvos Respublikos įstatymais bei Vyriausybės nutarimais nustatytų ribų.

4. Įstaigos vadovo darbo apmokėjimo tvarką nustato Lietuvos Respublikos sveikatos priežiūros įstaigų įstatymo 151 straipsnis.

5. Apraše vartojamos sąvokos:

5.1. **darbuotojas** – fizinis asmuo, turintis darbinį teisnumą ir veiksnumą, dirbantis pagal darbo sutartį už atlyginimą;

5.2. **darbo užmokestis**– atlyginimas už darbą, darbuotojo atliekamą pagal darbo sutartį, ir apima pagrindinį darbo užmokestį bei visus papildomus uždarbius, bet kokiu būdu tiesiogiai darbdavio išmokamus darbuotojui už jo atliktą darbą. Tai yra pagrindinis darbo užmokestis, priedai, priemokos, piniginės išmokos;

5.3. **pagrindinis darbo užmokestis** – darbo užmokestis už atliktą darbą pagal darbo sutartį su Įstaiga. *Pagrindinis darbo užmokestis susideda iš pastoviosios ir kintamosios dalies*;

5.4. **priedas** – darbo užmokesčio sudedamoji dalis, kuri mokama prie darbuotojo pareiginio atlyginimo už aukštą kvalifikaciją, skubių, Įstaigai svarbių darbų (užduočių) atlikimą, už veiklos efektyvumą šio Aprašo IV dalyje nustatyta tvarka;

5.5. **priemoka** – darbo užmokesčio sudedamoji dalis, kuri mokama prie darbuotojo pareiginio atlyginimo už papildomus darbus, už laikinai nesančių darbuotojų funkcijų (pareigų) vykdymą, už įprastą darbo krūvių viršijančią veiklą šio Aprašo V dalyje nustatyta tvarka;

5.6. **piniginė išmoka** – darbo užmokesčio dalis, kuri gali būti mokama prie darbuotojo pareiginio atlyginimo šio Aprašo VI dalyje nustatyta tvarka;

5.7. ***bazinis darbo užmokesčio dydis*** *–* pagrindinio darbo užmokesčio pastoviosios dalies dydis, nustatytas Įstaigos vadovo įsakymu ir suderintas su Įstaigos Stebėtojų taryba;

5.8.***pareiginis koeficientas*** *–* dydis, kuriuo didinama darbo užmokesčio pastovioji dalis. Jis priklauso nuo darbuotojo specialybės, pareigybės ir tai pareigybei taikomo kvalifikacijos laipsnio.

6.Už darbą naktį, švenčių, poilsio dienomis mokama Lietuvos Respublikos darbo kodekso ir kitų teisės aktų nustatyta tvarka.

**II. PAGRINDINIO DARBO UŽMOKESČIO SKAIČIAVIMO TVARKA**

7. Pagrindinis darbo užmokestis susideda iš:

7.1. pastoviosios dalies;

7.2. kintamosios dalies.

8. Pagrindinio darbo užmokesčio pastovioji dalis apskaičiuojama bazinį darbo užmokestį dauginant iš pareiginio koeficiento:

***pagrindinio darbo užmokesčio pastovioji dalis = bazinis darbo užmokestis x pareiginis koeficientas***

9. Darbo užmokesčio bazinis dydis nustatomas įstaigos vadovo įsakymu.

10. Dirbant ne visą darbo laiką (ne visa darbo diena arba savaitė) pagrindinio darbo užmokesčio pastovioji dalis apskaičiuojama proporcingai dirbtam laikui.

11. Šeimos gydytojo, dirbančio 1 etato darbo krūviu, aptarnaujamų gyventojų skaičiaus normatyvas nuo 1350 iki 1800 .

12. Įstaigos darbuotojai skirstomi į šias kategorijas:

12.1. I kategorija – darbuotojai, kuriems profesijai įgyti būtinos 5-6 metų vientisos studijos universitete ir medicinos ar odontologijos internatūra (šeimos gydytojas, gydytojas odontologas);

12.2. II kategorija – darbuotojai, kuriems profesijai įgyti būtinos bakalauro ir magistro studijos universitete arba vientisos 5 metų studijos be medicinos ar odontologijos internatūros (slaugos administratorė, juristas).

12.3. III kategorija – darbuotojai, kuriems profesijai įgyti būtinos bakalauro arba profesinio bakalauro studijos (bendruomenės slaugytoja, bendrosios praktikos slaugytoja, odontologo padėjėjas, akušerė ).

12.4. IV kategorija – darbuotojai, kuriems profesijai įgyti pakanka mažiau kaip 3 metų profesinio rengimo (medicinos statistikas, slaugytojo padėjėjas, ūkvedys, vairuotojas, ūkio reikalų tvarkytojas, valytojas)

13. Įstaigos darbuotojas atitinkamai 12 punkte nustatytai darbuotojų kategorijai priskiriamas atsižvelgiant į tai, koks rengimas ar žemiausias išsilavinimo lygis šiuo metu pagal teisės aktus yra būtini užsiimti atitinkama profesine veikla.

14. Pagrindinio darbo užmokesčio pastoviosios dalies koeficientas įstaigos darbuotojui nustatomas atitinkamos darbuotojų kategorijos, kuriai darbuotojas priskiriamas pagal 12 punktą, pastoviosios dalies koeficientų intervalo ribose ir atsižvelgiant į darbuotojo:

14.1. specialybės paklausumą rinkoje;

14.2. einamas pareigas;

14.3. kvalifikaciją (kuri vertinama pagal įstaigos vadovo nustatytus kriterijus).

15. Pareiginio koeficiento dydžiai:

|  |  |  |
| --- | --- | --- |
| Eil.Nr. | Darbuotojų kategorijos | Pareiginės algos koeficientas |
| 1. | I kategorija | 3-5 |
| 2. | II kategorija | 2-4 |
| 3. | III kategorija | 1,5-3 |
| 4. | IV kategorija | 1-2,5 |

16. Pagrindinio darbo užmokesčio kintamoji dalis priklauso nuo įstaigos finansinių galimybių ir nuo darbuotojo:

16.1. darbo intensyvumo, kuris apskaičiuojamas:

16.1.1. šeimos gydytojui: prisirašiusių gyventojų skaičius padaugintas iš 0,3 koeficiento;

16.1.2. bendruomenės slaugytojai, aptarnaujančiai apylinkę: prisirašiusių gyventojų skaičius padaugintas iš 0,15 koeficiento;

16.1.3. gydytojui odontologui: 20% nuo uždirbtų lėšų už mokamas paslaugas sumos;

16.1.4. gydytojo odontologo padėjėjai 10% nuo uždirbtų lėšų už mokamas paslaugas sumos;

16.1.5. Kitiems darbuotojams, išskyrus šeimos gydytojus, odontologus ir slaugytojas, dirbančias su jais, kintamoji dalis nenumatoma.

17. Pagrindinio darbo užmokesčio kintamoji dalis negali būti didesnė nei 40 proc. pagrindinio darbo užmokesčio pastoviosios dalies.

18. Pagrindinio darbo užmokesčio kintamoji dalis gali būti mažinama jei mažės apmokėjimo iš PSDF sąlygos.

**III. ĮSTAIGOS VADOVO PAVADUOTOJO, VYRIAUSIOJO FINANSININKO DARBO UŽMOKESČIO APSKAIČIAVIMAS**

19. Įstaigos vadovo pavaduotojo pagrindinio darbo užmokesčio apskaičiavimas:

19.1. Pagrindinio darbo užmokesčio pastoviosios dalies dydis 20 proc. mažesnis už Įstaigos vadovui nustatytos mėnesinės algos pastoviosios dalies dydį.

19.2. Pagrindinio darbo užmokesčio kintamosios dalies dydis sudaro 80 proc. Įstaigos vadovui nustatytos mėnesinės algos kintamosios dalies dydžio.

20. Įstaigos vyriausiojo finansininko pagrindinio darbo užmokesčio apskaičiavimas:

20.1. Pagrindinio darbo užmokesčio pastoviosios dalies dydis 20 proc. mažesnis už Įstaigos vadovui nustatytos mėnesinės algos pastoviosios dalies dydį.

20.2. Pagrindinio darbo užmokesčio kintamoji dalis sudaro 80 proc. nuo Įstaigos vadovui nustatytos mėnesinės algos kintamosios dalies dydžio.

**IV. PRIEDŲ SKYRIMO TVARKA**

21. Darbuotojui prie pareiginio atlyginimo ne ilgiau kaip iki kalendorinių metų pabaigos gali būti skiriami priedai už:

21.1. aukštą kvalifikaciją;

21.2. skubių, Įstaigai svarbių darbų (užduočių), kurie nėra įrašyti į darbuotojo pareigybės aprašą, atlikimą;

21.3. už reikšmingą įtaką geriems įstaigos veikloms rezultatams:

21.3.1. už skatinamųjų paslaugų teikimą, mokėti 30 proc. nuo iš teritorinės ligonių kasos gaunamos sumos ( skaičiuojama pagal kiekvieno darbuotojo atliktų paslaugų skaičių);

21.3.2. už darbuotojo vykdomas profilaktines programas, mokėti 60 proc. nuo iš teritorinės ligonių kasos gaunamos sumos (šeimos gydytojams 30% ir bendruomenės slaugytojoms 30% pagal kiekvieno darbuotojo atliktų paslaugų skaičių) .

 21.3. už darbą didesnės rizikos sąlygomis (dirbantiems su sergančiais atvira tuberkulioze)

 20 % MGL (mokėti DOTS paslaugos teikimo metu).

22. Priedas skiriamas Įstaigos vadovo įsakymu ir panaikinamas, išnykus priedo skyrimo pagrindui.

**V. PRIEMOKŲ SKYRIMO TVARKA**

23. Darbuotojui skatinti gali būti skiriamos priemokos:

23.1. už laikinai nesančio darbuotojo funkcijų (pareigų) vykdymą (darbuotojo ligos metu mokant iki 50 proc. nuo pavaduojančio darbuotojo pagrindinio darbo užmokesčio);

23.2. už įprastą darbo krūvį viršijančią veiklą iki 25 proc.( už užduočių, nenumatytų pareiginiuose nuostatuose, atlikimą);

24. Priemoka skiriama Įstaigos vadovo įsakymu ir panaikinama išnykus priemokos skyrimo pagrindui.

**VI. PINIGINIŲ IŠMOKŲ SKYRIMO TVARKA**

25. Įstaigos darbuotojams gali būti skiriamos šios vienkartinės išmokos:

25.1. Įstatymo nustatytų švenčių progomis. Piniginė išmoka skiriama esant Įstaigos finansinėms galimybėms 100 proc. pagrindinio darbuotojo darbo užmokesčio;

25.2. Darbuotojo arba jo artimųjų (sutuoktinio arba jam prilyginto asmens, vaiko) ligos, mirties atveju arba darbuotojo sunkios materialinės padėties atvejais. Piniginės išmokos dydis – ne daugiau 3 MGL (minimalaus gyvenimo lygio).

**VII. BAIGIAMOSIOS NUOSTATOS**

26**.** Šis Aprašas gali būti keičiamas:

26.1.Esant Įstaigos finansavimo sąlygų pasikeitimui iš Privalomojo sveikatos draudimo fondo biudžeto;

26.2. Atsiradus kitoms svarbioms aplinkybėms.

27. Žinios apie darbuotojo darbo užmokestį teikiamos ir skelbiamos tik įstatymų numatytais atvejais arba darbuotojui sutikus.

28. Šis Aprašas įsigalioja Įstaigos vadovui jį patvirtinus.